Կոնստանտին Կալինովսկի

Կալինովսկի Կոնստանտին (բել.` Կաստուս) Սեմյոնովիչ, (հունվարի 21, 1838 - մարտի 3, 1864), հեղափոխական-դեմոկրատ, Լիտվայի և Բելառուսի 1863-1864 թվականի ապստամբության ղեկավարներից։ Ավարտել է Սանկտ Պետերբուրգի համալսարանի իրավաբանական ֆակուլտետը (1860)։ Կալինովսկու աշխարհայացքը ձևավորվել է Ա. Գերցենի, Ն. Չեռնիշևսկու գաղափարների ազդեցությամբ։ Վ. Վրուբլևսկու և ուրիշների հետ 1861 թվականին հեղափոխական խմբակներ է ստեղծել Գրոդնոյի և Վիլնոյի (Վիլնյուսի) նահանգներում։ 1862 թվականին Բելոստոկում կազմակերպել է ընդհատակյա տպարան, որտեղ հրատարակել է «Մուժիցկայա պրավդա» («Мужицкая правда») բելառուսական առաջին հեղափոխական թերթը (1862-1863)։ Գլխավորելով ապստամբությունը Բելառուսում՝ Կալինովսկին հանդես է եկել գյուղացիությանը պայքարի մեջ լայնորեն ընդգրկելու օգտին։ Ձերբակալվել է 1864 թվականի հունվարի վերջին և մահապատժի ենթարկվել Վիլնյուսում։

 Ծանոթագրություններ 

Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Լեհ հեղափոխականներ
Կատեգորիա:Անձինք նամականիշերի վրա
Կատեգորիա:Լիտվայի քաղաքական գործիչներ
Կատեգորիա:Լեհ արձակագիրներ
Կատեգորիա:Լեհ լրագրողներ